السلام عليكم
اخوتي الاعزاء...
سبق وان نوهت بان الهجرة مو شي بسيط وعواقبه وخيمة وخصوصا اذا ما كعد حظك وياك.
الاخ العزيز صاحب الموضوع:-
شنو الهجرة: يعني تصفي امورك بالعراق ومتعوف اي شي (تشلع من العراق) مثل ما تشلع(السن من اللثة) يعني بلا رجعة. هذا الموضوع مو سهل لكثير من الناس .اني وياك الحال بالعراق تعبان بس المصبرنة على المر الامر منة.انت حاليا حياتك مستقرة واطفالك في مدارسهم واقربائك طابين طالعين من يمك واذا توكع اكو من يوكفلك. وهاي وضيفتك مليون من يتمناهة .
بس من تطلع من العراق هذا كله يتغير تماما . تفقد وضيفتك .اطفالك مالهم مدارس . اقرباء ماالك . من توكع محد يوكفلك .الطايح رايح . مصدر دخل ماكو . تبقى عايش على المساعدات هاي اذا اكو مساعدات يعني بهذلة .تبقى على هل حال الى ان ياذن الرب.وبعد هاي البهذلة النتيجة ما مضمونة وخصوا مثل حالتك لان ما عندك قضية او مشكلة حقيقية او اوراق ثبوتية تثبت ظلمك او اضطهادك يعني احتمال يرفضون قضيتك .بعدها لازم ترجع للعراق؟؟؟؟؟؟؟؟؟؟؟؟؟ما راح تلكالك مكان بالعراق تحس نفسك غريب لا شغل ولا سكن الك الله ..........
اخوي العزيز ما ييصير اسويلك الهور مرك وال.......الخ. والقرار راجع الك
اريد اكلك(اذا بيهة مجال ترتب امورك وتسلكهة بالعراق خير على خير).واذا ما بيهة مجال عليك بالتالي:-
صفي امورك وجمعلك كم فلس (مو اقل من دفتر )لان السالفة اطول اكثر من سنة ومصدر دخل الك ماكو بالدولة الراح تسافر الهة.لملم اوراقك ومستمسكاتك والعائلة كلهة .شوفلك دولة تناسبك (الاردن ,سوريا,مصر ,لبنان , تركيا) وتوكل على الله وخلي كلشي بالحسبان.....
الصديق من صدقك لا من صدقك
كافي ظلم - بغداد